27.9.2016

**ד"ר אמיר גולדשטיין – זאב ז'בוטינסקי**

זאב ז'בוטינסקי – אבי הימין הציוני.

ז'בוטינסקי מחזיר אותנו שוב למזרח אירופה.

ז'בוטינסקי נולד תחת השם ולדימיר באודסה ב-1880. 45% מהתושבים בעיר הם יהודים. המשפחה מבוססת. אביו חלה בסרטן והוא התייתם בגיל צעיר.

אודסה היא חלק מהאימפריה הרוסית. אודסה היא חלק מ"תחום המושב". באזור הזה יש כ-5-6 מיליון יהודים. (רוסיה, אוקראינה, פולין, ליטא,... ) באזור זה יש חיים יהודיים תוססים.

ז'בוטינסקי גדל בבית שההורים חיים כרוסים.

ז'בוטינסקי אף הוא חלם להיות סופר, ולכן הוא עוזב את בית הספר ונוסע למרכז ומערב אירופה. הוא מקבל מינוי מעיתון לכתוב כתבות.

הוא מגיע לאיטליה ומאמץ שם עט "אלטלנה". יסודו של השם בטעות. אלטלנה סבר שהמשמעות של המילה היא מנוף, אבל בעצם משמעות השם היא נדנדה.

ז'בוטינסקי נקרא כל העת בין רצונות להיות סופר ומחזאי לבין שאיפותיו הפוליטיות.

ז'בוטינסקי צמח בסביבה רוסית הרחק מהחברה והמסורת היהודית. הוא התבונן על היהודים מבחוץ; התבוננות ביקורתית על סף אימוץ תפיסה "אנטישמיות".

ז'בוטינסקי כותב ב-1905 את המאמר "דוקטור הרצל". במסגרת זאת הוא מתאר את היהודי כ"ז'יד" – יצור מסכן שלא התפתח מתוך נשמתו הלאומית אלא כתוצאה מהעובדה שצמח בגולה.

תפקיד הציונות לסלק דברים אלה מהיהדות. יש צורך במים רבים לא מנהרות נכר.

יש למחוק את התכונות הטיפוסיות ל"ז'יד", ויש להכניס לתוכה את הסגולות שהוא נעדר מהן.

היהודים מתוארים כעם מסכן. לפיכך, לתפיסתו, פרויקט האומה היהודית נועד לעשות שינוי בזהות היהודי.

ז'בוטינסקי מקים את הגדודים העבריים ומגיע לישראל ב-1918.

בעקבות מאורעות נבי מוסא, מואשם ז'בוטינסקי ב-1920 בנשיאת נשק לא חוקי ונדון ל-15 שנות מאסר עם עבודת פרך אבל שוחרר כעבור שנה.

ז'בוטינסקי בן 40 הולך לסיור במדינות הבלטיות (ליטא ולטביה).

שם הוא מייסד את תנועת בית"ר.

"ביתר – מגב רקבון ועפר, בדם וביזע יוקם לנו גזע, גאון ואדיר ואכזר".

תפקידה של ביתר הוא פשוט בתכלית הוא **ליצור את הטיפוס היהודי שהעם זקוק לו כדי להקים את מדינת היהודים במהירות גדולה יותר ובאופן מושלם יותר**.

המושג המרכזי שז'בוטינסקי משריש בבית"ר הוא ה"הדר".

הימין שז'בוטינסקי מבקש לחולל הוא בעל תפיסה מאד חילונית.

בנו של ז'בוטינסקי מספר ביום הולדתו ה-13 אביו לקח אותו לראי-נוע. אף פעם לא לקח אותו לבית כנסת. לא שמר על כשרות, לא התפלל, לא צם ביום כיפור ולא שמר את השבת.

ב-1919 הוא כותב שכשיוקם הבית הלאומי, מי שיישאר יהודי אורתודוכסי (יסרב לגלח זקן ופאות), יזכה למעמד של אזרח סוג ב' ולא תהיה להם זכות בחירה.

ז'בוטינסקי אולי לא מגדיר את עצמו כ"ימין" אבל בהסתכלות על דעותיו הוא רואה את עצמו חנווני ("בורגני"), מבקש לשבור את ה"הסתדרות" אבל הוא תוקף את השמאל במפורש. בפן הביטחוני ז'בוטינסקי הוא יותר בצד ה"נצי" מאשר בצד ה"יוני".

ב-1925 הוא ייסד את "ברית הציונים הרביזיוניסטיים" בפריז.

מה שמאפיין את המפלגה הרביזיוניסטית היא תפיסה מקסימליסטית של מה שיקרה בארץ ישראל.

בשעה שהתנועה הציונית משלימה עם העברת "עבר הירדן" מחוץ לפלשתינה, התנועה הרביזיוניסטית מתנגד לכך.

ז'בוטינסקי הוא מהמנהיגים הראשונים, שמזהים נכוחה את הסכסוך הערבי-יהודי שמתפתח בארץ. הוא מזהה שמתפתחת תנועה ערבית לאומית. הערבים הם עם, ואנחנו מגיעים לכאן בניגוד לרצונם. ולפיכך, יש לצפות שהם יתנגדו להגעתנו הנה. אין גשר בין דרישתו המינימאלית של הערבי לדרישתו המינימאלית של היהודי.

עלינו להקים "קיר ברזל" עד שהערבים יתייאשו מהניסיון לגרש אותנו.

קיר הברזל מבוסס על התמיכה של הבריטים.

במכתבו של ז'בוטינסקי לפרידריך קיש הוא כותב, שהוא לא מאמין שהערבים ישלימו אם נוכחות יהודית. הם לא ימכרו את עתיד ארצם, כל עוד קיימת התקווה הקלושה ביותר להיפטר מאתנו.

כשהערבים יתייאשו מלהיאבק בציונות הם יהיו (הערבים המתונים) מוכנים להגיע לעסקה גרועה מבחינתם.

עד אז יש לגרום להם לאבד כל זיק של תקווה.

ההתיישבות הישראלית תוכל להתפתח רק בחסות קולוניאליזם בריטי.

הוא האמין ששתי הקבוצות יוכלו לחיות זה לצד זה בשלום ומתוך יחסי הגינות.

ז'בוטינסקי הוא בעל תפיסה לאומית ליברלית.

"שתי גדות לירדן, זו שלנו זו גם כן. שם ירווה משפע ואושר, בן ערב, בן נצרת ובני, כי גדלי, דגל טוהר ויושר, יטהר שתי..."

ז'בוטינסקי דוחה כל רעיון של טרנספר. יש לחיות ביחד.

הממשלה תהיה מורכבת או ראש ממשלה יהודי וסגנו ערבי או להפך.

ז'בוטינסקי מאמין בזכויות הלאומיות של הערבים. הערבים יזכו לממד מסוים של אוטונומיה לאומית תרבותית.

ז'בוטינסקי הוא לא המנהיג הפוליטי הקלאסי, והוא לא יודע להיות פרגמטיסט.

לאחר הדחת וייצמן מראשות הקונגרס, יש יוזמה לקדם את ז'בוטינסקי, אבל הוא לא מוכן להתפשר על דרכו. ז'בוטינסקי ניסה לגרום לקונגרס הציוני לקבל החלטה שרוצים להקים מדינה יהודית. הקונגרס לא מסכים. וז'בוטינסקי קורע את כרטיס הציר שלו.

חיים ארלוזרוב מחזיק התיק המדיני בסוכנות היהודית. הוא נרצח ב-1933. יש טענות שהדבר נובע מהסתה רביזיוניסטית.

בן גוריון מכנה את ז'בוטינסקי כ"ולדימיר היטלר".

אבל שנה לאחר מכן יש ניסיון לייצר איזה הסכם בין שתי התנועות. בן גוריון וז'בוטינסקי נפגשים בלונדון ומנסים להשכין "שלום" בתנועה הציונית (א.ב. יהושע - **הילכו שניים יחדיו**).

הם לכאורה מצליחים להגיע להסכם. ההסכם נשלח למשאל פנימי בתנועות. הרביזיוניסטים מוכנים לקבל את ההסכם. ואילו בן גוריון לא מצליח לשכנע את חבריו בתועלת שיש בהסכם והם דוחים את הפשרה.

ז'בוטינסקי כותב לבן גוריון 2.5.1935: "שמחתי לקבל את מכתבך,... התחלתי לשנוא את אופן חיי,... בטוחני כי יש הטיפוס של ציוני שלא איכפת לו הצבא הסוציאלי של המדינה.

לא נוכחתי שאין דרך למדינה" אלא סוציאליות.. הנני מוכן.

אם מה שיקדם את המדינה זו מדינה דתית (אדוקים) או מדינה יידישעית – אני מסכים.

מה שחשוב זה שתקום מדינה יהודית. ".

בהמשך מתעורר מחדש המאבק הרעיוני בין שני האנשים.

מחלוקות מהותיות בתנועה הרביזיוניסטית

בתחילת שנות ה-30 של המאה ה-20 מוקמת "ברית הבריונים".

אב"א אחימאיר

יש מחלוקת בנושע לרעיונות האלה:

אב"א אחימאיר מציע לכנות את ז'בוטינסקי "הדוצ'ה" (כינוי שבו היה קרוי מוסליני). הקומץ ידע לשלוט ברוב. יש לסור לפקודתו ולפנות אליו במילים "נעשה ונשמע".

ז'בוטינסקי מתנגד לכך ומציב אותו במתח מול התומכים שלו.

מכתבו של ז'בוטינסקי מיום 27.8.1930: **אני שונא את פולחן האישיות.** מצד שני דאגתי לא להופיע בתפקיד ה"מנהיג" משתקת את כוח העבודה שלי.

הוא מבין שמשהו במנהיגות שלו מסורס.

הויכוח השני בתוך התנועה הרביזיוניסטית – ז'בוטינסקי הוא פרו-בריטי. מנגד, ברית הבריונים מבקשת לנקוט פעולות טרור נגד בריטניה.

ב-1931 נוסד האצ"ל. האצ"ל מושפע הן מז'בוטינסקי והן מברית הבריונים.

סביב אירוע ב-1939 שבו האצ"ל מבצע פעולה שבה נהרגו חפים מפשע, ז'בוטינסקי מבקש להעניש את האחראים. דעת הקהל תומכת בתגובות כל זמן שאין רושם שפוגעים בכוונה גם בנשים.

הוא נותן הנחיות כיצד יש לפעול כך שלא יפגעו חפים מפשע ובפרט נשים, זקנים וטף.

ז'בוטינסקי מצוי במתח בין התנועה הסוציאליסטית לבין הזרמים הפנימיים הקיצוניים בתוך הימין הבאים לידי ביטוי באמצעות ברית הבריונים.

בדומה להרצל, גם ז'בוטינסקי כותב "הגיע שעתו של העם היהודי לתת אמון בגויים". ז'בוטינסקי רואה בפרויקט הציוני כחלק מהעולם המערבי. כתבים מ-1926.

ב-1938 בכינוס העולמי של בית"ר בוורשה, מגיע גם בגין (בהיותו בן 25). בגין מעריץ של ז'בוטינסקי אבל מושפע גם מ"ברית הבריונים".

בגין באותו כינוס מבקש לשנות את הנדר הבית"רי.

ז'בוטינסקי מדבר על כוח הגנתי. בגין מבקש "אכין זרועי להגנת עמי ולכיבוש מולדתי (במקום: ולא אשא זרועי אלא להגנה)".

בגין בעצם קורא תיגר על מורו.

בגין טוען שמצפונו של העולם חדל מלהגיב. לדבריו, אנו עומדים על מיפתן ה"ציונות הצבאית".

ז'בוטינסקי תוקף את בגין בחזרה ומבטל את דבריו. "לארץ ישראל באנו מכוח המצפון של האנושות והודות לזה יש לאחדים העוז לדבר דברים כאלה..."

ז'בוטינסקי טוען שאנחנו כציונים תמיד נפעל בשיתוף פעולה עם העולם.

רוב הביתרים בכינוס תומכים בבגין.

ז'בוטינסקי והאנטישמיות

יש משהו מרתק בהתבוננות של הציונים על היהודים האורתודוכסים ועל האנטישמיות.

ז'בוטינסקי מתייחס לאנטישמיות כתופעה אובייקטיבית ולא כתופעה של רשע.

יש דואליות בתפיסת ז'בוטינסקי בין ההכרה בכך שנדרשים לעזרה מאומות העולם למימוש החזון הציוני לבין ההבנה שתופעת האנטישמיות תגבר.

ז'בוטינסקי אפילו מעלה רעיון לתוכנית לפנות 2 מיליון יהודים מפולין כחלק מהדרך לצמצם את האנטישמיות.

ז'בוטינסקי מתריע ב-1939 בורשה על הדינמיקה המסוכנת של האנטישמיות אך מתקשה להציע פתרון בר ביצוע.

לראיית ז'בוטינסקי – המציאות היהודית באירופה לא יכולה להמשיך כפי שהיתה. אלא שלא היה לו פתרון להציע. יש לזכור, שהבריטים סגרו את שערי הארץ. זאת הטראגיות של המציאות היהודית בשנה זו.

ב-1940 ז'בוטינסקי נפטר בארה"ב בגיל 60. אשתו נמצאת בבריטניה בתקופת הבליץ. הבן שלו נשאר בארץ. בתנועה הציונית כוחו מאד חלש. הוא נפטר כ"כשלון פוליטי חרוץ". לכאורה, כשז'בוטינסקי נפטר, נדמה שדינה של התנועה שהקים לכיליון.

ז'בוטינסקי מבקש בצוואתו לעלות את צוואתו ארצה.

ב-1964 ראה"ם לוי אשכול דואג להעלאת עצמות ז'בוטינסקי ארצה. זאת, לאחר שבן גוריון לא נקף אצבע לשם כך.